Knoxville (Tenesio)

Knoxville estas urbo en la samnoma Kantono Knox en la ŝtato Tenesio de Usono. Laŭ takso de la usona censa oficejo de somero 2010 ĝi havis 178 874 loĝantojn. La urbo estas la administra centro de la kantono, kaj sume la tria plej granda urbo en Tenesio. Ekde decembro 2011 la urbestrino estas Madeline Rogero. Geografio Knoxville estas trafluata de la Tenesia rivero. Ĝi ekestas en la oriento de la urba teritorio per kunfluo de la riveroj French Broad River kaj Holston River. Historio Knoxville estis fondita en 1791 kaj ricevis sian nomon honore al Henry Knox, la primilita ministro de George Washington. Kiam en 1797 la ŝtato Tenesio aliĝis al Usono, Knoxville estis deklarita ŝtata ĉefurbo. En 1815 tiun funkcion transprenis la urbo Murfreesboro, kaj en 1826 la urbo Nashville. Tutmondan famon la urbo atingis en 1982 per okazigo de la monda ekspozicio. De tiam estas unu el la simboloj de la ubo, la "sunglobo" (sunsphere). Inter la famaj gefiloj de la urbo estas Quentin Tarantino (naskiĝis en 1963), reĝisoro, aktoro, filmproduktisto kaj -scenaristo. Vidindaĵoj Urban Wilderness estas natura-distrakta areo de proksimume 1 000 akreoj (ĉ. 405 ha) tuj sude de la urbocentro de Knoxville. Ĝi enhavas pli ol 50 mejlojn (ĉ. 80 km) da padoj por migrado, montbiciklado kaj kurado sur padoj, same kiel historiajn lokojn kaj iamajn ŝtonminejojn uzatajn por baniĝo. La senjunta integriĝo de agrestaj eksterdomaj aktivecoj kun la urba alirebleco estas konsiderata grava elemento de la nuntempa allogo de Knoxville. Famuloj James Agee, verkisto kaj ĵurnalisto Referencoj